Document ID: 31975L0524

KOMISSION DIREKTIIVI,
annettu 25 päivänä heinäkuuta 1975,
tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/320/ETY mukauttamisesta tekniikan kehitykseen (75/524/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on muutettuna uusien jäsenvaltioiden liittymisestä Euroopan talousyhteisöön ja Euroopan ydinenergiayhteisöön liitetyllä säädöksellä liittymisestä(2), joka on allekirjoitettu Brysselissä 22 päivänä tammikuuta 1972, ja erityisesti sen 11, 12 ja 13 artiklan,
ottaa huomioon tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan lainsäädännön lähentämistä koskevan 26 päivänä heinäkuuta 1971 annetun neuvoston direktiivin 71/320/ETY(3), sellaisena kuin se on muutettuna uusien jäsenvaltioiden liittymisestä Euroopan talousyhteisöön ja Euroopan ydinenergiayhteisöön liitetyllä säädöksellä liittymisestä(4), joka on allekirjoitettu Brysselissä 22 päivänä tammikuuta 1972, ja erityisesti sen 5 artiklan,
sekä katsoo, että
komissio on säätänyt vaatimuksista 26 päivänä heinäkuuta 1971 annetun neuvoston direktiivin mukauttamisesta tekniikan kehitykseen 11 päivänä helmikuuta 1974 antamallaan direktiivillä 74/132/ETY(5); nämä säännökset koskevat yksinomaan jarruvoiman säätimiä eivätkä siten liity yhteensopivuusvaatimuksiin;
jotta vältyttäisiin tietyiltä ajoneuvoyhdistelmiltä (vetoautot ja vedettävät ajoneuvot), jotka eivät todennäköisesti täytä kaikkia jarrutukseen liittyviä turvallisuusnäkökohtia, olisi näitä säännöksiä täydennettävä vetoautojen ja vedettävien ajoneuvojen yhteensopivuusvaatimuksilla; nykyinen tekniikan kehitys huomioon ottaen on nyt mahdollista paitsi yhteensopivuussäännösten antaminen, myös varmistaa niiden oikea soveltaminen,
yhteensopivuussäännösten vahvistaminen edellyttää muutoksia kuorman perusteella jarruvoimaa sääteleviä laitteita koskeviin säännöksiin, joita koskee neuvoston direktiivin 74/132/ETY liite,
lukkiutumattomista jarrujärjestelmistä säädetään myöhemmin; näiden säännösten voimaantuloon asti on tarpeen sisällyttää kaikki ajoneuvoluokat, lukuun ottamatta O1- ja O2-luokkaa, tämän direktiivin soveltamisalaan, vaikka ajoneuvoihin olisikin asennettu lukkiutumattomat jarrulaitteet,
tämä direktiivi mahdollistaa aikaisemman voimaantulon muutetuille säännöksille ja sen vuoksi ei ole enää perusteltua pitää voimassa komission direktiivin 74/132/ETY 2 artiklan 2 ja 3 kohtaa, ja
tämän direktiivin säännökset ovat moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Kumotaan tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin mukauttamisesta tekniikan kehitykseen 11 päivänä helmikuuta 1974 annetun komission direktiivin 74/132/ETY 2 artiklan 2 ja 3 kohta tämän direktiivin antamispäivästä alkaen.
2 artikla
1. Muutetaan tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/320/ETY, sellaisena kuin se on muutettuna 11 päivänä helmikuuta 1974 annetulla komission direktiivillä 74/132/ETY, liitteitä I, II, ja IX tämän direktiivin liitteen mukaisesti.
2. Siihen asti, kun erityiset vaatimukset lukkiutumattomille jarrujärjestelmille tulevat voimaan, M1-, M2-, M3-, N1-, N2-, N3-, O3- ja O4-luokan näillä järjestelmillä varustettuja ajoneuvoja koskevat tämän direktiivin säännökset.
3 artikla
1. Jäsenvaltio ei saa 1 päivästä tammikuuta 1976 alkaen jarrulaitteisiin liittyvistä syistä:
- evätä ajoneuvotyypiltä ETY-tyyppihyväksyntää tai kansallista tyyppihyväksyntää tai kieltäytyä antamasta 6 päivänä helmikuuta 1970 annetun neuvoston direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa,
- kieltää tällaisten ajoneuvojen ensi kertaa liikkeelle laskemista,
jos tämän ajoneuvotyypin tai tällaisten ajoneuvojen jarrulaitteet vastaavat 26 päivänä heinäkuuta 1971 annetun neuvoston direktiivin 71/320/ETY, sellaisena kuin se on viimeksi muutettuna tällä direktiivillä, vaatimuksia.
2. Alkaen 1 päivästä lokakuuta 1976 jäsenvaltio:
- ei saa enää antaa 6 päivänä helmikuuta 1970 annetun neuvoston direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa ajoneuvotyypille, jonka jarrulaitteet eivät vastaa 26 päivänä heinäkuuta 1971 annetun neuvoston direktiivin 71/320/ETY, sellaisena kuin se on viimeksi muutettuna tällä direktiivillä, vaatimuksia,
- saa evätä kansallisen tyyppihyväksynnän ajoneuvotyypiltä, jonka jarrulaitteet eivät vastaa 26 päivänä heinäkuuta 1971 annetun neuvoston direktiivin 71/320/ETY, sellaisena kuin se on viimeksi muutettuna tällä direktiivillä, vaatimuksia.
3. Jäsenvaltioiden voivat 1 päivästä lokakuuta 1976 alkaen kieltää laskemasta ensimmäistä kertaa liikkeelle sellaisia ajoneuvoja, joiden jarrulaitteet eivät vastaa vaatimuksia 26 päivänä heinäkuuta 1971 annetussa neuvoston direktiivissä 71/320/ETY, sellaisena kuin se on viimeksi muutettuna tällä direktiivillä.
4. Jäsenvaltioiden on annettava ja julkaistava ennen 1 päivää tammikuuta 1976 tämän direktiivin noudattamisen edellyttämät säännökset ja ilmoitettava tästä viipymättä komissiolle.
4 artikla
Tämä direktiivi on osoitettu kaikille jäsenvaltioille.
Tehty Brysselissä 25 päivänä heinäkuuta 1975.

Labels: 7
8